બૉલીવુડ ઉપર ગુરુવારે ફરાહબિયા છવાઈ ગયું . સામાન્ય રીતે લોકો ઉપર અમુક વસ્તુ કે બાબતનું ફોબિયા છવાય છે , પરંતુ બૉલીવુડ ઉપર ગુરુવારે ફરાહબિયા છવાયું . . . વિચારમાં પડી ગયા ને કે આ ફરાહબિયા શું છે અને તે કેમ બૉલીવુડ ઉપર છવાયું છે . ચાલો , અમે ખુલાસો કરી જ દઇએ કે આ ફરાહબિયા શું છે . ફરાહબિયા એટલે ફરાહ ફીવર . હજીય ન સમજ્યાં ? અરે ભાઈ , આજે બૉલીવુડના જાણીતા ફિલ્મ નિર્માતા અને ડાન્સ ડાયરેક્ટર ફરાહ ખાનનો દિવસ છે . . . દિવસ એટલે જન્મ દિવસ છે . ફરાહ ખાન આજે 49 વર્ષના થઈ ગયાં છે અને બૉલીવુડમાં સવારથી જ ટ્વિટર દ્વારા તેમને શુભેચ્છાઓ પાઠવવામાં આવી રહી છે . તેમના જન્મ દિવસે હૅપ્પી ન્યુ ઈયર ફિલ્મમાં કામ કરી રહેલા અભિષેક બચ્ચન એટલા બધા ખુશ છે કે તેમણે અહીં સુધી કહી નાંખ્યું કે તેઓ ફરાહ માટે પોતાના મોજા ઉતારી નાચશે . આવો તસવીરો સાથે જોઇએ બૉલીવુડની કઈ હસ્તીઓએ કેવી શુભેચ્છાઓ પાઠવી ફરાહ ખાનને :